กฎกระทรวงการอนุญาตขายสุรา (ฉบับที่ 2) พ.ศ. 2565
วันที่ประกาศ: 2022-09-30

content: กฎกระทรวง การอนุญาตขายสุรา (ฉบับที่ ๒) พ.ศ. ๒๕๖๕
content: อาศัยอำนาจตามความในมาตรา ๕ วรรคหนึ่ง และมาตรา ๑๕๕ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกความในข้อ ๔ แห่งกฎกระทรวงการอนุญาตขายสุรา พ.ศ. ๒๕๖๐ และให้ใช้ความต่อไปนี้แทน “ข้อ ๔ ผู้ใดประสงค์จะขายสุรา ให้ยื่นคำขออนุญาตพร้อมด้วยเอกสารหรือหลักฐาน ตามแบบที่อธิบดีประกาศกำหนดต่อเจ้าพนักงานสรรพสามิต การยื่นคำขออนุญาต ให้สามารถกระทำได้ ณ สำนักงานสรรพสามิตพื้นที่
sectionNo: 1
content: หรือสำนักงานสรรพสามิตพื้นที่สาขาแห่งท้องที่ที่สถานประกอบการตั้งอยู่ หรือสถานที่อื่นที่อธิบดีประกาศกำหนด หรือโดยวิธีการทางอิเล็กทรอนิกส์”
sectionNo: 2
content: ข้อ ๒ ให้ยกเลิกความในข้อ ๖ แห่งกฎกระทรวงการอนุญาตขายสุรา พ.ศ. ๒๕๖๐ และให้ใช้ความต่อไปนี้แทน “ข้อ ๖ เมื่อเจ้าพนักงานสรรพสามิตได้รับคำขออนุญาตแล้ว ให้ตรวจสอบรายละเอียดในคำขอ รวมทั้งเอกสารและหลักฐานว่ามีความถูกต้องและครบถ้วนหรือไม่ หากไม่ถูกต้องหรือไม่ครบถ้วน ให้แจ้งผู้ขออนุญาตทราบทันที
sectionNo: 2
content: ถ้าเป็นกรณีที่สามารถแก้ไขหรือเพิ่มเติมได้ในขณะนั้น ให้แจ้งให้ผู้ขออนุญาตดำเนินการแก้ไขให้ถูกต้องครบถ้วน เว้นแต่เป็นกรณีที่ไม่อาจดำเนินการได้ในขณะนั้น
sectionNo: 2
content: ให้บันทึกความบกพร่องนั้นไว้และแจ้งให้ผู้ขออนุญาตแก้ไขเพิ่มเติมคำขออนุญาตหรือยื่นเอกสารหรือหลักฐานให้ถูกต้องครบถ้วนภายในระยะเวลาที่เจ้าพนักงานสรรพสามิตกำหนด โดยให้เจ้าพนักงานสรรพสามิตและผู้ขออนุญาตลงนามไว้ในแบบคำขอนั้นไว้ด้วย
sectionNo: 2
content: ในกรณีที่ผู้ขออนุญาตไม่แก้ไขเพิ่มเติมคำขอหรือไม่ยื่นเอกสารหรือหลักฐานให้ถูกต้องและครบถ้วนภายในระยะเวลาที่เจ้าพนักงานสรรพสามิตกำหนด ให้ถือว่าผู้ขออนุญาตไม่ประสงค์จะขอรับใบอนุญาตต่อไป และให้เจ้าพนักงานสรรพสามิตจำหน่ายเรื่องออกจากสารบบ ในกรณีที่เจ้าพนักงานสรรพสามิตตรวจสอบแล้วเห็นว่า รายละเอียดในคำขอ
sectionNo: 2
content: เอกสารและหลักฐานถูกต้องและครบถ้วน ให้เจ้าพนักงานสรรพสามิตพิจารณาเพื่อออกใบอนุญาตต่อไป เพื่อประโยชน์ในการพิจารณาออกใบอนุญาต เจ้าพนักงานสรรพสามิตอาจตรวจสอบสถานที่ตั้งของสถานประกอบการที่ระบุไว้ในคำขออนุญาตก็ได้”
sectionNo: 3
content: ข้อ ๓ ให้ยกเลิกความในข้อ ๗ แห่งกฎกระทรวงการอนุญาตขายสุรา พ.ศ. ๒๕๖๐ และให้ใช้ความต่อไปนี้แทน “ข้อ ๗ ในกรณีที่เจ้าพนักงานสรรพสามิตมีคำสั่งอนุญาต ให้แจ้งคำสั่งดังกล่าวให้ผู้ขออนุญาตทราบ และเมื่อผู้ขออนุญาตชำระค่าธรรมเนียมแล้ว
sectionNo: 3
content: ให้เจ้าพนักงานสรรพสามิตมีหน้าที่ส่งใบอนุญาตให้ผู้ขออนุญาตภายในสามสิบวันนับแต่วันที่มีคำสั่งอนุญาต ในกรณีที่เป็นการยื่นคำขออนุญาตทางระบบอิเล็กทรอนิกส์ ให้เจ้าพนักงานสรรพสามิตแจ้งคำสั่งให้ผู้ขออนุญาตทราบโดยวิธีการทางอิเล็กทรอนิกส์ และเมื่อผู้ขออนุญาตชำระค่าธรรมเนียมแล้ว
sectionNo: 3
content: ให้ส่งใบอนุญาตขายสุราให้ผู้ขออนุญาตโดยวิธีการทางอิเล็กทรอนิกส์ ใบอนุญาตขายสุราที่ส่งทางระบบอิเล็กทรอนิกส์ตามวรรคสอง ให้ผู้ได้รับอนุญาตสามารถแสดงโดยวิธีการทางอิเล็กทรอนิกส์ได้ ในกรณีที่เจ้าพนักงานสรรพสามิตมีคำสั่งไม่อนุญาต ให้แจ้งคำสั่งดังกล่าวให้ผู้ขออนุญาตทราบ ทั้งนี้ ให้ระบุเหตุผลของการไม่อนุญาต
sectionNo: 3
content: รวมทั้งแจ้งสิทธิอุทธรณ์ การยื่นอุทธรณ์ และระยะเวลาสำหรับการอุทธรณ์ให้ผู้ขออนุญาตทราบด้วย”
sectionNo: 4
content: ข้อ ๔ ให้เพิ่มความต่อไปนี้เป็นวรรคสองของข้อ ๙ แห่งกฎกระทรวงการอนุญาตขายสุรา พ.ศ. ๒๕๖๐ “ให้นำความในข้อ ๔ ข้อ ๖ และข้อ ๗ มาใช้บังคับกับการขออนุญาตและการอนุญาตขายสุราด้วยโดยอนุโลม”
content: ให้ไว้ ณ วันที่ ๒๗ มิถุนายน พ.ศ. ๒๕๖๕ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวงการอนุญาตขายสุรา พ.ศ. ๒๕๖๐ ไม่ได้กำหนดวิธีการทางอิเล็กทรอนิกส์ให้ครอบคลุมทั้งกระบวนการพิจารณาออกใบอนุญาต จึงสมควรกำหนดรายละเอียดและขั้นตอนในการออกใบอนุญาตขายสุราให้สอดคล้องกับการปฏิบัติราชการทางอิเล็กทรอนิกส์
content: อันจะเป็นการอำนวยความสะดวกให้แก่ประชาชนในการขอใบอนุญาตขายสุรา ลดภาระด้านเอกสาร และประหยัดค่าใช้จ่ายในการเดินทางไปติดต่อเพื่อขอรับบริการจากภาครัฐ ทั้งนี้ เพื่อให้สอดคล้องกับแผนการยกระดับการพัฒนาระบบการให้บริการภาครัฐแบบเบ็ดเสร็จทางอิเล็กทรอนิกส์ จึงจำเป็นต้องออกกฎกระทรวงนี้